ژاپونیادا یئنی ایمپراتور ناروهیتو، ایمپراتورلوق علامتی ساییلان مقدس قیلینجی و لل-جواهیراتی آتاسین‌دان تحویل آلا‌راق، تاختا اوتوردو.
85  یاش‌لی ژاپون ایمپراتور آکیهیتو، تاختی بؤیوک اوغلو 59 یاش‌لی ولیعهد شاهزاده ناروهیتویا باشکند توکیوداکی ایمپراتور ساراییسیندا مراسیمله تحویل وئردی.
یئنی ایمپراتور ناروهیتو، مراسیمده، ایمپریا علامتی ساییلان مقدس قیلینجی و لل-جواهیراتی آتاسین‌دان دئور آلدی.
مراسیمه آیریجا ناروهیتونون خانیمی یئنی ایمپراتریچا ماساکو دا قاتیلیب.
ناروهیتو، "تاختا چیخارکن، کئچمیش ایمپراتور آکیهیتونون توتدوغو یول‌دان آیریلمایاجاغام، کئچمیش ایمپراتورلارین ارثینی عاقلیمدا ساخلایا‌راق، اؤزومو گلیشدیرمه‌یه آدایاجاغیما آند ایچیرم. آنایاسایا صادق قالاجاغام، دولتین و ژاپون خالقی‌نین بیرلیگی‌نین رمزی کیمی وظیفه‌می یئرینه یئتیره‌جه‌یم، دایم خالقی دوشونوب اونلارین خئیرینه حرکت ائده‌جه‌یم آند ایچیرم." ایفاده‌لرینی ایستیفاده ائتدی.
یئنی ایمپراتور ناروهیتو، حکومت، پارلامنت و یوکسک محکمه اورقان‌لاری‌نین نماینده‌لری کرال نماینده‌لری‌نین قاتیلیدیغی دعوتده تبریک‌لری قبول ائدیب.
ژاپون خالقینی تمثیل ائدن باش ناظیر شینزو آبه، یئنی ایمپراتور ناروهیتویا تشککور ائدیب.
